stanford-oval/wikipedia huggingface dataset:
אניאגרם של האישיות
תיאור תשעת הטיפוסים

בשונה מהטיפוסים האישיותיים של גלגל המזלות (בו הסמלים המזווגים לאדם נקבעים לפי תאריך הלידה), הטיפוס האניאגרמי של אדם (לעיתים נקרא גם Enneatype) נקבע ביעילות על ידי תהליך זהיר של התבוננות עצמית. האניאגרם מציין תשעה טיפוסים שונים ומראה כיצד טיפוסים אלו מגיבים תחת לחץ או בתנאי שגשוג ופריחה. מספר רב של אסכולות ומערכות לימוד שונות מלמדים את האניאגרם ככלי לידיעה עצמית, כדרך המובילה אותנו בשבילי המודע וחושפת בפנינו את המשחקים והתחבולות המשמשות טיפוסי אישיות שונים, וכמיתר המרים את הפרגוד וחושף בפנינו את המהות הייחודית של כל טיפוס אניאגרמי.
פעמים רבות תשעת הטיפוסים מקבלים כינויים התואמים את התכונות הבולטות שבהם. כינויים כאלו אינם מספיקים בשביל לתפוס את מלוא התכונות הגלויות והחבויות המאפיינות כל טיפוס ואת המשמעות שלהן. אף על פי שהבנה מלאה של המערכת דורשת לימוד מעמיק של האניאגרם ומתחדדת ומתחדשת אפילו בימים אלו, כמה תיאורים תמציתיים של הטיפוסים השונים הם כדלהלן.
תיאור תשעת הטיפוסים > שלוש הקבוצות

ע"פ התאוריה 9 הטיפוסים מחולקים ל-3 קבוצות (או שלישיות): שלישיית הרגש, שלישיית העשייה, שלישיית הכוח.
שלישיית הרגש - הם הטיפוסים 2, 3 ו- 4, להם עלולות להיות בעיות בתחום הרגש
שלישיית העשייה - הם הטיפוסים 5, 6 ו- 7, להם עלולות להיות בעיות בתחום העשייה
שלישית הכוח - הם הטיפוסים 8, 9 ו- 1, להם עלולות להיות בעיות בתחום השימוש בכוח
תיאור תשעת הטיפוסים > 9 הטיפוסים

להלן טבלה המתארת את תשעת הטיפוסים לפי התאוריה:
| טיפוס מספר (כינוי) | מטרות ומניעים | יתרונות | חסרונות | פחד בסיסי | הפרעות נפשיות אפשריות |
| --- | --- | --- | --- | --- | --- |
| 1 (מתקן, מבקר, פרפקציוניסט) | שמירת חוקים, לחימה על עקרונות וצדק | יושר, כושר שיפוט, אובייקטיביות, החלטיות, כושר ארגון וניהול, אחריות | נטירת טינה, חוסר סובלנות, שאיפת יתר לשלימות | אולי יימצא בי דופי | כפייתיות בעיסוק באיסורים ועונשים, חיים במשטר קפדני, רדיפת שלימות כפייתית |
| 2 (מסייע, נותן, מטפל) | לתת, להעניק, לגונן ולעזור לזולת, להיות חשוב עבורו, ולהרגיש שנזקקים לו ומעריכים אותו | חוסר אנוכיות, שמחה בנתינה לשם נתינה | חשיבות עצמית יתירה, תוקפנות | שלא יצטרכו אותי | דיכוי רגשות וצרכים עצמיים, הזדקקות לאישור הזולת, צורך לרַצות, היסטריה |
| 3 (הישגי, ביצועי, מצליחן) | להצליח, להתקדם, לתרום | מיצוי היכולת העצמית ושל הזולת, אסתטיות מפותחת | רמאות, יהירות, רהבתנות, רוע לב | מחשיפה, מתחושת ריקנות | התמכרות לעבודה, נרקיסיזם, נצלנות |
| 4 (רומנטי, אינדיבידואל, אמנותי) | ביטוי עצמי, קשר והבנה עמוקים, ייחוס משמעות לכאב | יצירתיות, יכולת השתתפות רגשית, ראיית סבל כאמצעי להתרוממות רוח, ביטוי המופשט באמצעות, צורה, צבעים, מילים וצלילים | עיסוק יתר בחיפוש אחר משמעות העצמית והחיים, עיסוק יתר ברגשות ובכאב | מבדידות, מחוסר אהבה | עיסוק כפייתי במוות, מאניה דפרסיה, מלנכוליה |
| 5 (צופה, הוגה חוקר) | לדעת כל מה שאפשר לדעת | אובייקטיביות, הגיוניות, עמקנות | רדיפה מוגזמת אחרי עובדות ופרטים | מאי ידיעה | התבדלות, חוסר חברתיות ומעורבות, התנגדות יתר לרגש, פחד רדיפה |
| 6 (נאמן, סניגור) | יצירת ביטחון אישי וקהילתי על ידי נאמנות לקהילה/קבוצה | מצפון חברתי מפותח, נאמנות ומסירות, כושר ארגון | חשדנות, הססנות, דחיינות, אכזריות | להינטש | חרדות, פחדים, השלכת שנאה על הזולת, רכושנות כפייתית, פרנויה, סדיזם, מזוכיזם |
| 7 (נלהב, הרפתקן, חומרני, אנין-טעם) | לשמוח, ליהנות | הזדהות והרגשה עמוקה עם הטבע, רוח שמֵחה, סקרנות, התחדשות | נהנתנות, רעבתנות לעינוגים וריגושים | מהגבלה על הנאה, מתחושת ריקנות | פעלתנות יתר, התעלמות מרגשות, פחד ממחויבות, נרקיסיזם, ייבוש רגשי מפחד הריקנות |
| 8 (מנהיג, מגן, קורא-תיגר) | להנהיג, לכבוש | אומץ, חוסן נפשי ופיזי | רמאות, רכושנות, תאוותנות, נקמנות, אכזריות | להיראות חלש/תלותי, להיות נשלט | הכחשת רגש, בוז לסביבה, נרקיסיזם, אכזריות פסיכופתית חפה ממצפון |
| 9 (מגשר, משכין-שלום, משמר) | חיי שלום ושלווה, הרמוניה, הרגשת ביטחון | יישוב הדעת, סבלנות, קבלה | חוסר כנות, עצלות, נחמדות יתר, החלפת דמיון במציאות, אדישות | מהצפות רגשות לא נעימים, מהכרה במציאות כואבת | התנתקות, פיצול אישיות, תסמונת הזיכרון המודחק |
תיאור תשעת הטיפוסים > נטיות טיפוסיות

אף שכל הטיפוסים יהיו, לפי התאוריה, ברמה הגבוהה בעלי תכונות אנושיות ונימוסיות (נאמנות, ישרות, בעלי אחריות, מקוריים, אמיצים, אכפתיים וכדומה), עם זאת לכל טיפוס ישנן - בכל הרמות - את הנטיות החזקות ביותר לתכונות האופי המיוחד שלו. להלן טבלה של ה"נטיות הטיפוסיות":
| טיפוס: | 1  | 2  | 3  | 4  | 5  | 6  | 7  | 8  | 9 |
| --- | --- | --- | --- | --- | --- | --- | --- | --- | --- |
| הישגיות |  |  | √ |  |  |  |  | √ |  |
| תוקפנות | √ |  | √ |  |  | חלק |  | √ |  |
| דייקנות, סדר ויעילות | √ |  | √ |  |  |  |  |  |  |
| עמקות רגשית |  | √ |  | √ |  | חלק |  |  |  |
| עמקות שכלית |  |  |  |  | √ | חלק |  |  |  |
| צייתנות | √ | √ |  |  |  | חלק |  |  | √ |
| מרדנות |  |  |  | √ |  | חלק | √ | √ |  |
| ביקורתיות | √ |  | √ | √ |  | √ |  | √ |  |
| מופנמות |  |  |  | √ | √ |  |  |  |  |
| כישורים חברתיים מפותחים |  | √ | √ |  |  | √ | √ |  |  |
| רגישות |  | √ |  | √ |  | חלק |  |  |  |
| תלותיות |  | √ |  | √ |  | √ |  |  |  |
| איפוק רגשי | √ |  |  |  | √ |  |  |  | √ |
| קרירות רגשית | √ |  | √ |  | √ |  |  | √ |  |
| רגש נחיתות |  | √ |  | √ |  | √ |  |  |  |
| רגש עליונות | √ |  | √ |  | √ |  |  | √ |  |
| נטייה להתעמת | √ |  | √ |  |  | √ |  | √ |  |
| יכולת הרגעת סערת רגשות |  | √ |  |  |  |  |  |  | √ |
| סבלנות, סובלנות ושלוות הנפש |  |  |  |  |  |  |  |  | √ |
ביקורת

יש פסיכולוגים וחוקרים המתייחסים לאניאגרם של האישיות כפסבדו-מדע המשתמש בממדים אישיותיים שרירותיים במהותם, כדי לבסס את האפיונים שלו. מבקרים אלה טוענים שאי-אפשר להצדיק את האניאגרם של האישיות באמצעות שיטות מדעיות אמפיריות מכיוון שהיא חסרה את עקרון ההפרכה. במובן זה, האניאגרם של האישיות נחשבת כלא שונה מתאוריות טיפולוגיות רבות אחרות, כמו זו של קרל יונג, עליה מבוססת המערכת של מיירס-בריגס (MBTI - Myers Briggs Type Indicator).
ה-Pontifical Council for Culture וה-Pontifical Council for Interreligious Dialogue של הכנסייה הרומית הקתולית ביטאה דאגות בנוגע לשימוש באניאגרם בהקשר דתי, וזאת מכיוון שהם טוענים שהאניאגרם "מציג אי-בהירות ודו-משמעות בדרך החיים, באמונות ובעקרונות היסוד של האמונה הנוצרית".
מבקרים אחרים חושדים כי הטענות בדבר תקפותו של האניאגרם יכולות להיות משויכות לאפקט פורר, הנטייה של אנשים להאמין כי תיאור כביכול מתאר אותם באופן אישי ומדויק, אפילו כשהתיאור מבוטא במונחים רחבים מאוד.
ראו גם

אניאגרם
הדרך הרביעית
אוסקר איצ'זו
לקריאה נוספת

מרים אדאהן, מודעות, פלדהיים 2002
בני לוז, האדם החופשי דרך האניאגרם, אלטרנטיבות.
The Spiritual Dimension of the Enneagram: Nine Faces of the Soul by Sandra Maitri, 2001
The Enneagram of Passions and Virtues: Finding the Way Home by Sandra Maitri, 2005
The Enneagram Made Easy; Renee Baron & Elizabeth Wagele, 1994
The Enneagram: Understanding Yourself and the Others in Your Life; Helen Palmer, 1991
The Enneagram in Love and Work: Understanding your Intimate and Business Relationships; Helen Palmer, 1996
The Wisdom of the Enneagram; Don Richard Riso & Russ Hudson, 1999
Facets Of Unity: The Enneagram Of Holy Ideas; A. H. Almaas, Shambhala Books
My Best Self: Using the Enneagram to Free the Soul; Hurley, Kathleen V. 1993
The Essential Enneagram - Test and Self-Discovery Guide; David Daniels & Virginia Price, HarperSan Francisco, 2000
(Self-Realization and The Enneagram; Eli Jaxon-Bear, 2005 (DVD)
The Enneagram: A Christian Perspective; Richard Rohr, Crossroad General Interest, 2001
הערות שוליים

1 2 3 4 5 6  טיפוסי השש נחלקים ל-2 סוגים: הפוביים והאנטי-פוביים. נטייה זו יש רק באחד מהסוגים.
↑  Jesus Christ the Bearer of the Water of Life, באתר Vatican: The Holy See
תרשים של אניגרם
אשבורן–פרנקפורט

| --- | --- |

פביאן וגמן מנצח את קרסטן קרון במהדורה של 2009
 מדינות:  גרמניה גרמניה
 סוג:  מרוץ חד יומי
 אורך המסלול:  187.5 קילומטרים (נכון למהדורה האחרונה)
 חודש:  מאי
 משך:  1 ימים
 היסטוריה
 התקיים לראשונה:  1962
 מרוצים עד כה:  61
 מנצח ראשון:  בלגיה ארמנד דסמנט
 מוביל במספר הניצחונות:  נורווגיה אלכסנדר קריסטוף (4 ניצחונות)
 מנצח אחרון:  בלגיה מקסים ואן חילס
 שנת מרוץ אחרונה:  2024
 
אשבורן–פרנקפורט (בגרמנית: Eschborn-Frankfurt) הוא מרוץ אופני כביש מדרג ה-UCI World Tour בגרמניה, מאשבורן (אנ') לפרנקפורט ומתקיים מאז 1962. שיאן הניצחונות במרוץ הוא אלכסנדר קריסטוף הנורווגי שניצח ארבע פעמים. המנצח האחרון במרוץ, במהדורה של 2022, הוא סם בנט האירי.
מ-2017, המרוץ הוא חלק מסבב מרוצי הוורלד טור. הוא מאורגן על ידי חברת אסו (אנ'), שמארגנת גם את הטור דה פראנס, הוואלטה אספנייה, הפריז–ניס, הפריז–רובה ומרוצים בכירים נוספים.
המרוץ מתקיים באופן רציף משנת 1962, אך בשנת 2015 בוטל בשל חשש מפעילות טרור באזור.
מנצחים אחרונים

| שנה | מקום 1 | מקום 2 | מקום 3 |
| --- | --- | --- | --- |
| 1999 | גרמניהאריק צאבל | הולנדלאון ואן בון | איטליהאלברטו אונגארטו |
| 2000 | גרמניהקאי הונדרטמארק (אנ') | איטליהמתאו טוסאטו | גרמניהינס הפנר |
| 2001 | שווייץמרקוס זברג (אנ') | איטליהדוידה רבלין | בלגיהקורט ואן דה ווהוור |
| 2002 | גרמניהאריק צאבל | בלגיהז'ו פלאנקרט | רוסיהסרג'יי איוואנוב |
| 2003 | איטליהדוידה רבלין (אנ') | גרמניהאריק צאבל | ספרדאיגור אסטרלואה |
| 2004 | הולנדקרסטן קרון (אנ') | גרמניהדנילו הונדו | בלגיהיוהאן קונן |
| 2005 | גרמניהאריק צאבל | ארגנטינהאלחנדרו אלברטו בוראז'ו | שווייץמרקוס זברג |
| 2006 | איטליהסטפנו גרזלי (אנ') | גרמניהג'רלד צ'יולק | גרמניהדנילו הונדו |
| 2007 | גרמניהפטריק סינקוויץ (אנ') | נורווגיהקורט ארווסן | איטליהדריו קטאלדו |
| 2008 | הולנדקרסטן קרון | איטליהדוידה רבלין | קולומביהמאוריציו אלברטו ארדילה |
| 2009 | גרמניהפביאן וגמן (אנ') | הולנדקרסטן קרון | גרמניהכריסטיאן קניי |
| 2010 | גרמניהפביאן וגמן | בלגיהחרט ורהיין | בלגיהברט שירלינקס |
| 2011 | גרמניהג'ון דגנקולב | בלגיהז'רום באוגניס | אוסטרליהמייקל מת'יוס |
| 2012 | איטליהמורנו מוזר (אנ') | גרמניהדומיניק נרז | רוסיהסרג'יי פירסנוב |
| 2013 | סלובניהסימון שפילאק (אנ') | איטליהמורנו מוזר | גרמניהאנדרה גרייפל |
| 2014 | נורווגיהאלכסנדר קריסטוף | גרמניהג'ון דגנקולב | בלגיהז'רום באוגניס |
לא התקיים המרוץ עקב חשד לפעילות טרור
| 2016 | נורווגיהאלכסנדר קריסטוף | ארגנטינהמקסימיליאנו ריצ'זה | אירלנדסם בנט |
| 2017 | נורווגיהאלכסנדר קריסטוף | גרמניהריק צאבל | גרמניהג'ון דגנקולב |
| 2018 | נורווגיהאלכסנדר קריסטוף | אוסטרליהמייקל מת'יוס | בלגיהאוליבר נאסן |
| 2019 | גרמניהפסקל אקרמן | גרמניהג'ון דגנקולב | נורווגיהאלכסנדר קריסטוף |
| 2021 | בלגיהיספר פיליפסן | גרמניהג'ון דגנקולב | נורווגיהאלכסנדר קריסטוף |
| 2022 | אירלנדסם בנט | קולומביהפרננדו גאביריה | נורווגיהאלכסנדר קריסטוף |
| 2023 | דנמרקסורן קראו אנדרסן | אוסטריהפטריק קונרד | איטליהאלסנדרו פדלי |
| 2024 | בלגיהמקסים ואן חילס | ספרדאלכס ארנבורו | ארצות הבריתשיהאן ריילי |
אשוקה

אשוקה הגדול (אֲשַׁוְּקֶהָ, בסנסקריט अशोकः‏; 304–232 לפנה"ס), או בשמו המלא אשוק בינדוסרה מאוריה, היה שליט הודי, קיסר הודו השלישי של האימפריה המאורית משנת 268 לפנה"ס ועד 232 לפנה"ס. הוא שלט על רוב שטחה הנוכחי בעקבות סדרה של כיבושים צבאיים, ונחשב לאחד מהשליטים הגדולים ביותר בהודו ובעולם כולו. בתקופתו השתרעה האימפריה המאורית מפקיסטן ואפגניסטן של היום במערב, עד לבנגלדש ומדינת אסאם של היום במזרח, ובדרום עד לקרנאטקה.
שנותיו הראשונות

פרק זה טעון עריכה. אנא תרמו לוויקיפדיה .  הסיבה היא: ויקיזציה ותרגמת קשה.
אשוקה (בסנסקריט: "ללא כאב") נולד בפטאליפוטרה, בירתה של האימפריה המאורית (היום באזור פטנה שבמדינת ביהר), כבנו של הקיסר בינדוסארה ונכדו של צ'נדרגופטה מאוריה, מייסד השושלת המאורית.
שנותיו הראשונות > כנסיך

על פי המקורות ההינדים, אשוקה לא היה הבן המועדף על אביו עקב מראהו, ולכן כאשר הקיסר קרא לכל בניו לחצר המלוכה להכתרת יורש הכס, אשוקה לא רצה לבוא כי היה לו ברור שהוא לא ייבחר, אולם אמו שכנעה אותו ללכת. בדרכו לשם, הוא פגש בשר בממשלה המאורית שהעניק לו במתנה פיל מלחמה. על פי התנהלותו של אשוקה עם הפיל, הבין השר שאשוקה יהיה הקיסר הבא.
בשנותיו כנסיך היה אשוקה מעורב בכל ענייני המלחמה. ביחד עם אביו הקיסר בינדוסארה השניים הפילו את מרד טקשהאשילא באזור ג'מו וקשמיר וחיזקו את האחיזה הממלכתית על צפון האימפריה.
שנותיו הראשונות > לקיחת הכס

אשוקה כאמור לא היה במקור יורש העצר וכל עניין לקיחת הכס היה מלווה בסכסוכים. על פי האגדה יורש העצר סוסימא הציק רבות לאחד השרים שחשש לגביו כי כשיהיה קיסר, סוסימא יפגע בו ולכן שכנע 500 שרים לתמוך בעלייתו לשלטון של אשוקה. בו בזמן החל עוד מרד בקשמיר. בינדוסארה קרא לסוסימא לדכא את המרד וזמן קצר אחר כך הקיסר חלה קשה ונראה כי הוא עומד למות. עקב כישלון סוסימא בדיכוי המרד בינדוסארה קרא ליורשו חזרה לבירה ולאשוקה להפיל את המרד. השרים אמרו לקיסר החולה שאשוקה חולה והציעו לו לשים את אשוקה בתור לכס עד שסוסימא יחזור מהשתקת המרידה. בינדוסארה סירב לעשות את זה ואז אשוקה הכריז בשומעו את הדברים: "אם גורלי לרשת את הכס האלים יעניקו לי אותו". ברגע שנאמר כך נהיה. בינדוסארה נפטר מחולי בעוד סוסימא נהרג בקרבות בידי המרד וסמכותו של אשוקה התפרסה ברחבי האימפריה כולה תוך זמן קצר עקב התמיכה בו.
שנות שלטונו

פרק זה טעון עריכה. אנא תרמו לוויקיפדיה .  הסיבה היא: ויקיזציה ותרגמת קשה.
שנות שלטונו > מלחמה והתקרבות לדת

על פי תוקף כתובת עמוד הסלע הגדול ה-13 של אשוקה (עמודי סלע ומשטחי סלע עליהם נחקקו דברי אשוקה, הם פזורים בכל רחבי תת-היבשת ההודית והם ממוספרים בסדר עולה, פיענוח שפת הכתובות נעשה על ידי ראשוני הארכאולוגים הבריטים במאה ה 18), הקיסר כבש את מעוז קלינגה 8 שנים לאחר עלייתו לכס המלוכה. בכתובות נאמר כי במהלך כיבושו של קלינגה נהרגו בפעולה 100,000 אנשים ובעלי חיים; פעמים רבות המספר הזה "נספה"; ובנוסף לכך 150,000 אנשים ובעלי חיים נסחפו מקאלינגה כשבויים. אשוקה מתאר כי התשובה של הסבל הללו גרמה לו להתמסר לתרגול והפצת הדהרמה. הוא הכריז שכעת הבין את השחיטה, המוות והגירוש שנגרמו במהלך כיבוש מדינה ככואבים ומצערים; וכי הוא ראה את הסבל שנגרם לאנשים הדתיים ולבעלי הבית גם כן כמצער. צו זה של אשוקה נמצא חקוק על מספר משטחי סלע, ביניהם אררגודי, גירנר, קלסי, מנשר, ששבאזגארהי וקנדהאר. עם זאת, הושמטו כתובות של אשוקה שנמצאו באזור קלינגה, שם הוחלפו כתובות הסלע 13 ו-14 בשתי גזרות נפרדות שלא מזכירות את החרטה של אשוקה. ייתכן כי אשוקה לא ראה לנכון מבחינה פוליטית לבצע ווידוי כזה לאנשי קלינגה. אפשרות נוספת היא שתוצאות מלחמת קלינגה, כפי שתוארו בהוראות כתובת הסלע של אשוקה, "דמיונית יותר מאשר אמיתית": תיאור זה נועד להרשים את המרוחקים מהזירה, ובכך אין זה אפשרי לאמת את דיוקו. מקורות קדומים אינם מזכירים שום פעילות צבאית אחרת של אשוקה, אם כי הסופר הטיבטי טרנאתה מהמאה ה-16 טוען כי אשוקה כבש את כל דרום הודו עד לממלכות טמיל.
שנות שלטונו > עידן השלום

לאחר התקרבותו אל הבודהיזם החל אשוקה בתהליך של שימור שלום. הוא שמר על הצבא בהיכון אבל תמיד הצליח לפתור משברים בעזרת דיפלומטיה. לאורך שלטונו הקידום וההצלחה היו אבני בסיס לתור הזהב של הודו שהגיע זמן קצר אחר כך. אשוקה הקים מנזרים בודהיסטיים ותרם רבות לנזירים בודהיסטים. הוא אף שלח מורים להפצת שיטות הבודהיזם אל מעבר לאימפריה. אשוקה חידש את החוק והמשפט והבינוי והפיסול היה בשיאו לאורך שנותיו. תחת אשוקה וממשיך דרכו, נכדו דשהאראטא עידן של שלום נמשך בכל תת היבשת ההודית למשך 41 שנה.
המונומנטים של אשוקה

אשוקה פעל להפיץ את הבודהיזם באסיה תוך הקמת מונומנטים ומרכזי מדיטציה (סטופות) המסמלים מקומות מרכזיים בדרכו של סִידְּהָארְתַה גַאוּטַמַה שהפך ל"בודהה" (המואר). השפעה זו ניכרת עד היום ברחבי דרום אסיה. סמל הודו הנוכחי הוא עיבוד של כותרת עמוד האריה של אשוקה אשר נמצאה באתר סארנאת. המלך אשוקה בנה את העמוד כדי לציין את גן הצבאים, המקום בו סִידְּהָארְתַה גַאוּטַמַה נשא לראשונה את דרשתו על ה"דהרמה" (אומנות החיים הבודהיסטית) ושם נוסדה הסנגהה הבודהיסטית (קהילת ההולכים אחרי בודהה). גם הגלגל המצוי במרכזו של דגל הודו, "אשוקה צ'אקרה", הוא "גלגל החוק" שהיה סמלו של אשוקה, שהיה בראש עמוד אשוקה, נמצא בסארנאת. אשוקה קבע חוקים חדשים ברוח ה'דהרמה' החקוקים עד היום על עמודי אבן ומצבות סלע שנמצאות באפגניסטן, בפקיסטן ובצפון הודו. במצבות סלע אלו מופיעים דברי מוסר בסגנון: "עד עכשיו עשינו כך, מכאן ואילך נעשה כך". לדוגמה: "עד עכשיו אכלנו בשר, מכאן ואילך נאכל רק צמחים", או בנושא כיבוד הורים: "עד עכשיו לא כיבדנו אב ואם, מכאן ואילך נכבד אב ואם". לאחר שביקר בשנת 249 לפנה"ס בלומביני שבדרום נפאל, יצר בה את "עמוד אשוקה", אשר מסמן עד היום את מקום לידתו המדויק של בודהה. ברחבי נפאל והודו פזורות גם עשרות סטופות המיוחסות לבנייתו של אשוקה.
עד המאה ה-19 היה ידוע אשוקה בעיקר בזכות אזכוריו במיתוסים ובספרות הבודהיסטית, אך לא היו סימוכין לכך שמדובר בדמות היסטורית ולא באגדה. אך החל מ-1837 עת החלו לפענח את השפה החקוקה בעמודים אותרו עוד ועוד עמודי אבן וסלעים ברחבי הודו ונפאל בעלי כתובת בשפה זהה ועם פתיחה זהה, המלך דֵוָנמָפּיָה פּיָדָסי - "אהוב האלים, הוא אשר מביט קדימה באהבה", אשר כללו דברי מוסר ודברים על הקמת חברה צודקת והומנית. ב-1915 נתגלו כתבים חתומים בשם אשוקה, וכך הושלמה התמונה, כשהחוקרים זיהו את המונומנטים עם דמותו הספרותית של אשוקה.
לקריאה נוספת

מאמרות אשוקה, י"ל מאגנס, ירושלים: תשכ"ח.
עזריאל קרליבך, הודו - יומן דרכים, ספריית מעריב, 1986, עמ' 203–217.
הערות שוליים

↑  מאמרות אשוקה (ירושלים: י"ל מאגנס, תשכ"ח), עמ' 2
| --- | --- |
בקרת זהויות :  NLI: 987007257939405171  PLWABN: 9810601778505606  BIBSYS: 90658787  BnF: cb12145542z (data)  GND: 118504703  ICCU: SBLV077693  ISNI: 0000 0001 1477 1875  LCCN: n50002053  NKC: xx0004667  NTA: 069820724  SUDOC: 029935318  Trove: 1081053  VIAF: 300985478   WorldCat (עם VIAF): 300985478 
האימפריה המאורית בתקופת סוף שלטונו של אשוקה
עמוד האריה של אשוקה בסארנאת, אשר הפך לסמלה של הודו
בילי פורבס

בילי פורבס (באנגלית: Billy Forbes; נולד ב-13 בדצמבר 1990) הוא כדורגלן מאיי טרקס וקייקוס המשחק בסנטרל ואלי פואגו.
קריירה

פורבס בהתחל לשחק כדורגל בפרובופול סלטיק ואקדמיית AFC. בשנת 2009 זכה במלגה ללימודים במכללת ווסטרן טקסס ושיחק בקבוצת הכדורגל של המכללה וכעבור שנתיים בזו של לובוק כריסטיאן צ'פראלס.
פורבס שיחק בקיץ 2012 חתם במיסיסיפי ברילה מה-USL. בשנת 2013 חתם ב-WV קינגס ואריורס. במאי 2014 חתם בסן אנטוניו סקורפיונס.בהמשך שיחק ב ראיו OKC, סן אנטוניו, פיניקס רייסינג אוסטין בולד, מיאמי ודטריוט.
ביולי 2022 חתם בוואלור מליגת העל הקנדית. ב-30 ביולי ערך את הופעת הבכורה שלו בקבוצה בהפסד 2-1 לפסיפיק. ב-7 באוגוסט הבקיע את שער הבכורה שלו בקבוצה בניצחון 0-2 נגד יורק יונייטד.
ב-3 במאי 2023 חתם בסנטרל ואלי פואגו.
קריירה בינלאומית

ב-6 בפברואר 2008 פורבס ערך את הופעת הבכורה שלו בנבחרת איי טרקס וקייקוס בנציחון 1-2 נגד סנט לוסיה. ב-23 במרץ 2015 הבקיע את שער הבכורה שלו בנבחרת בהפסד 6-2 לסנט קיטס ונוויס.
כיום משמש כקפטן הנבחרת ומחזיק בשיא ההופעות ושיא השערים בכל הזמנים בה.
ארנה רובינשטיין

| --- | --- |

 לידה:  3 במרץ 1903 סיביו, האימפריה האוסטרו-הונגרית 
 פטירה:  22 בספטמבר 1983 (בגיל 80) לוס אנג'לס, ארצות הברית 
 שם לידה:  Rubinstein Ernesztina 
 מוקד פעילות:  ממלכת הונגריה, ארצות הברית 
 מקום לימודים:  האקדמיה למוזיקה פרנץ ליסט בבודפשט 
 כלי נגינה:  כינור 
 חברת תקליטים:  Edison Records 
 פרופיל ב-IMDb
 
ארנה רובינשטיין, השתמשה בשם עדנה פורד (במקור ארנסטינה רובינשטיין, בהונגרית: Rubinstein Erna‏ סיביו, 3 במרץ 1903 – לוס אנג'לס, קליפורניה, ארצות הברית, 22 בספטמבר 1983) הייתה כנרת אמריקאית ממוצא יהודייה-הונגרייה.
ביוגרפיה

ארנסטינה רובינשטיין נולדה במשפחה יהודית כבתם של בעל בית חרושת הרמן רובינשטיין ושל ז'ני הירש (1874–1964). היא הופיע כתלמידה כבר בגיל שש ונתנה קונצרטים סולו בגיל אחת עשרה. רובינשטיין החל את לימודיה המוזיקליים בדברצן אצל יוז'ף פירדי, והשלימה את השנתיים האחרונות שלה וקיבלה תואר באקדמיה למוזיקה ע"ש פרנץ ליסט אצל ינו הובאי. היא גם קיבלה את פרס פרנץ ליסט של האקדמיה.
רובינשטיין הופיעה בקונצרטים רבים ברחבי העולם. בין היתר ניגנה תחת שרביטם של וילהלם פורטוונגלר בווינה, ארתור ניקיש בברלין ווילם מנגלברך בניו יורק. היא נתנה רסיטל בקרנגי הול בשנת 1922. "יש שקט ושלווה בהופעה שלה", הגיב מבקר המוזיקה של הניו יורק טיימס ריצ'רד אולדריץ', (אנ') "אבל לא חסרים לה גם הברק והרוח וההוויה הקצבית". היא ניגנה במערב התיכון האמריקאי ב-1923 וב-1924, ובקליפורניה ב-1925. רובינשטיין ליוותה את זמרת הסופרן הגרמנייה פרידה המפל (אנ') בקונצרט ב-1928, וניגנה במינסוטה ובניו יורק ב-1929. היא נשמעה בתוכנית הרדיו בינג קרוסבי ב-1939, והייתה אורחת בתזמורת אל פאסו באותה שנה. ככנרית צעירה, היא קובצה והושוותה לעיתים קרובות עם בני גילה, נדיאלקה סימאונובה (1901–1959) מבולגריה, ועם הכנרת היהודייה האוסטרית אריקה מוריני (אנ').
בשנות ה-30 של המאה ה-20 היא ניסתה את כוחה גם כשחקנית והופיעה בתפקיד הראשי של המחזה "מימי" של סאבולץ' פנייש בתפקיד הראשי. לצד אטה היידו, היא שיחקה גם את תפקיד המשנה הנשי בקומדיית הסרטים ההונגרית ב-1933 "החתונה הכפרית" הן בגרסה ההונגרית והן בזו הגרמנית (Tokejerglut/Der Liebesfotograf). לאחר מכן, ב-1938, שיחקה גם בסרט אמריקאי (Under a Gipsy Moon). נישואיה הראשונים היו עדיין בממלכת הונגריה עם מנהל החברה שאנדור שטראוס ב-27 בדצמבר 1933, והם התגרשו שנתיים לאחר מכן.
היא ברחה לארצות הברית של אמריקה מרדיפת היהודים באירופה. ב-11 ביוני 1944 נישאה לתסריטאי ג'ורג' ברוס בלוס אנג'לס. בעלה התעלל בה ללא הרף, עקר לה שלוש שיניים וסובב את זרועה לאחור מספר פעמים, מה שסיים את הקריירה שלה ככנרת.  העיתונות האמריקאית עקבה אחר הליכי הגירושין הממושכים שלהם לאחר שנת נישואים בקושי .
משנות ה-50 היא התגוררה בסן לורנצו, קליפורניה עם אמה והשתמשה בשם עדנה פורד.
לקריאה נוספת

לקסיקון התחייה ההונגרית. עורך גזה סנטמיקלושי. בודפשט, 1930.
לקסיקון יהודי הונגרי. עורך פטר אויווארי. בודפשט, 1929. גישה מקוונת
הביוגרפיה שלה באתר של Hanosfilm
הלקסיקון הגדול של רוואי, כרך 21: מוסף AZ (בודפשט, 1935)
הערות שוליים

↑  Rubinstein Erna elhunyt (1983. november 4.) Californiai Magyarság, 60-62. évfolyam, 42. szám
↑  "Szülei házasságkötési bejegyzése a debreceni polgári házassági akv. 257/1901. folyószáma alatt". נבדק ב-2020-06-14.
↑  "Házasságkötési bejegyzése Strausz Sándorral a Budapest IV. kerületi (belvárosi) polgári házassági akv. 292/1933. folyószáma alatt". נבדק ב-2020-06-14.
↑  "Házasságkötési bejegyzése George Bruce-szal (1944)". נבדק ב-2020-06-14.
↑  Erna Rubinstein Granted Alimony = The San Francisco Examiner 1945. augusztus 12.
↑  Erna Rubinstein Tells Assault Stori in Court = The Los Angeles Times 1945. augusztus 24.
↑  Clifford Gessler: Erna Rubinstein, Violinist, in Eastbay (1956. szeptember 2.) Oakland Tribune, 61. o., newspapers.com oldalon (angolul)
| --- | --- |
בקרת זהויות :  GND: 130138606  MusicBrainz: df1b6b5e-596c-4a75-a92c-7adb725b3e29  VIAF: 13407588   WorldCat (עם VIAF): 13407588
בית הכנסת הגדול (פתח תקווה)

| --- | --- |

 מידע כללי
 מיקום:  פתח תקווה 
 מדינה:  ישראל 
 נוסח תפילה:  נוסח אשכנז (במניין הראשי)
 הקמה ובנייה
 תקופת הבנייה:  ?–1900
 תאריך פתיחה רשמי:  1900 
 אדריכל:  דניאל ליפשיץ 
 קואורדינטות:  32°05′21″N 34°53′05″E﻿ / ﻿32.08903333°N 34.88461111°E﻿ / 32.08903333; 34.88461111
  מפת מיקום  מפה דינמית   (למפת גוש דן מוגדלת) בית הכנסת הגדול בפתח תקווה(למפת גוש דן רגילה) בית הכנסת הגדול בפתח תקווה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הכנסת הגדול בפתח תקווה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הכנסת הגדול בפתח תקווה  he בית הכנסת הגדול בפתח תקווהhe בית הכנסת הגדול בפתח תקווהמפת  __ פתח תקווה (in English: Petah Tikva)  __ גבעת שמואל (in English: Giv'at Shmuel) [‌גוש דן וסביבותיו‌]מצפון: __ רמת השרון (in English: Ramat HaSharon), __ הוד השרון (in English: Hod HaSharon) מצפון, ממזרח ומדרום: __ מועצה אזורית דרום השרון (in English: Drom HaSharon Regional Council) מדרום: __ מועצה אזורית חבל מודיעין (in English: Hevel Modi'in Regional Council), __ גני תקווה (in English: Ganei Tikva), __ קריית אונו (in English: Kiryat Ono) מדרום-מערב: __ רמת גן (in English: Ramat Gan) ממערב: __ בני ברק (in English: Bnei Brak), __ תל אביב (in English: Tel Aviv) tabBackground:;tabBorder:#aaa;defaultTab:0;
 
בית הכנסת מבפנים
בית הכנסת בית יעקב, המוכר יותר כבית הכנסת הגדול, הוא בית הכנסת המרכזי של העיר פתח תקווה. בית הכנסת שוכן ברחוב חובבי ציון ונקרא על שם ג'יימס (יעקב) מאיר רוטשילד, אביו של הברון אדמונד ג'יימס דה רוטשילד.